### NN 34/2015 (25.3.2015.), Odluka o iznosu naknada za sudjelovanje u sustavu jamstva podrijetla električne energije

HRVATSKA ENERGETSKA REGULATORNA AGENCIJA

716

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 9. stavka 1. Uredbe o uspostavi sustava jamstva podrijetla električne energije (»Narodne novine«, broj 84/13 i 20/14), uz prethodnu suglasnost Ministarstva gospodarstva, klasa: 310-02/15-01/05, urbroj: 526-04-01-02/1-15-02, od 5. veljače 2015., Hrvatska energetska regulatorna agencija je na sjednici Upravnog vijeća održanoj 20. ožujka 2015. godine donijela

ODLUKU

O IZNOSU NAKNADA ZA SUDJELOVANJE
U SUSTAVU JAMSTVA PODRIJETLA ELEKTRIČNE ENERGIJE

I.

Ovom Odlukom određuju se iznosi naknada za sudjelovanje u sustavu jamstva podrijetla električne energije koje korisnici Registra jamstva podrijetla električne energije (u daljnjem tekstu: Registar) plaćaju energetskom subjektu HRVATSKI OPERATOR TRŽIŠTA ENERGIJE d.o.o., Ulica grada Vukovara 284, Zagreb, kao tijelu nadležnom za izdavanje jamstva podrijetla električne energije u Republici Hrvatskoj.

II.

Godišnje naknade za vođenje korisničkog računa u Registru iznose kako slijedi:

|  |  |  |  |
| --- | --- | --- | --- |
| R. br. | Vrsta korisničkog računa u Registru | | Iznos godišnje naknade [kn] (bez PDV-a) |
| 1. | Korisnički račun povlaštenog proizvođača električne energije | |  |
| 1.a | s ukupnom instaliranom snagom svih postrojenja registriranih u Registru većom ili jednakom 0,5 MW | 5.000,00 |
| 1.b | s ukupnom instaliranom snagom svih postrojenja registriranih u Registru manjom od 0,5 MW | 100,00 |
| 2. | Korisnički račun ostalih korisnika Registra | | 10.000,00 |

III.

Osim godišnjih naknada za vođenje korisničkog računa u Registru iz točke II. ove Odluke, korisnici Registra plaćaju godišnju naknadu za svako pojedino proizvodno postrojenje registrirano u Registru u iznosu kako slijedi:

|  |  |  |
| --- | --- | --- |
| R. br. | Instalirana snaga postrojenja | Iznos godišnje naknade [kn] (bez PDV-a) |
| 1. | veća od 10 MW | 18.000,00 |
| 2. | veća od 5 MW do uključivo 10 MW | 8.000,00 |
| 3. | veća od 1 MW do uključivo 5 MW | 500,00 |
| 4. | veća od 300 kW do uključivo 1 MW | 200,00 |
| 5. | veća od 30 kW do uključivo 300 kW | 100,00 |
| 6. | do uključivo 30 kW | 50,00 |

IV.

Pojedinačne naknade za izdavanje i prijenos (uvoz, izvoz i prijenos unutar Registra) jamstava podrijetla električne energije iznose kako slijedi:

|  |  |  |
| --- | --- | --- |
| R. br. | Postupak nad jamstvom podrijetla električne energije | Iznos naknade [kn/jamstvu] (bez PDV-a) |
| 1. | Izdavanje jamstva podrijetla električne energije | 0,23 |
| 2. | Uvoz jamstva podrijetla električne energije | 0,23 |
| 3. | Izvoz jamstva podrijetla električne energije | 0,23 |
| 4. | Prijenos jamstva podrijetla električne energije s jednog korisničkog računa na drugi korisnički račun unutar Registra | 0,00 |

V.

Ova Odluka stupa na snagu osmoga dana od dana objave u »Narodnim novinama«.

Klasa: 011-01/15-01/05

Urbroj: 371-01/15-01

Zagreb, 20. ožujka 2015.

Predsjednik Upravnog vijeća
Tomislav Jureković, dipl. ing., v. r.

34 25.03.2015 Odluka o iznosu naknada za sudjelovanje u sustavu jamstva podrijetla električne energije

34 25.03.2015 Odluka o iznosu naknada za sudjelovanje u sustavu jamstva podrijetla električne energije